**34. Égetett mész reakciója vízzel**

**Anyagok**

kalcium-oxid (égetett mész)

víz

**Eszközök**

konzervdoboz

hőmérő

főzőpohár, 50cm3 (beosztásos)

vegyszeres kanál

védőszemüveg

**A kísérlet végrehajtása**

Tegyél üres konzervdobozba néhány (kb. 2−3) kanálnyi égetett meszet. Helyezd a hőmérőt az edénybe és mérd meg az égetett mész hőmérsékletét. Ezután lassan, óvatosan önts az égetett mészbe kb. 20 cm3 vizet, és időközönként többször olvasd le a hőmérőt. Figyeld meg, hogy hogyan változik a keverék hőmérséklete.

**Tapasztalat**

**Magyarázat**

**Biztonsági tudnivalók és hulladékkezelés**

* Vigyázzunk arra, hogy a keletkezett oltott mész forró és maró hatású, így komoly sérüléseket okozhat. Ne hajoljunk a pohár fölé, mert a forró lúg kifröccsenhet és ennek következménye például súlyos szemsérülés is lehet.
* Védőszemüveg használata kötelező.

**Forrás:**

* Riedel Miklós; Rózsahegyi Márta; Szalay Luca; Wajand Judit: Tanulói feladatlapok *A kémiai kísérletek az általános iskolákban* című jegyzethez. Alkotó szerkesztő: Szalay Luca. ELTE, Budapest, 2016.